# விக்கிப்பீடியா:ஆலமரத்தடி/தொகுப்பு104

## புள்ளிவிபரங்கள்

தமிழ் விக்கிப்பீடியாவின் செயற்பாடுகள் தொடர்பில் கடைசியாக வெளிவந்துள்ள புள்ளிவிபரங்கள் பல அம்சங்களில் ஊக்கப்படுத்தும் தேவை இருப்பதைக் காட்டுகின்றன. 2015 சனவரிக்குப் பின்னர் பல செயற்பாடுகள் தொடர்பான அளவீடுகள் குறைந்து வருவது தெரிகிறது. 2015 மே மாதத்துக்கான புள்ளிவிபரங்களில், பல முக்கியமான அளவீடுகள் பல ஆண்டுகளுக்குப் பின்னர் மிகக் குறைவான அளவை எட்டியுள்ளன. இதன் காரணங்களை அறிந்து நிலைமையைச் சரி செய்வதற்கான நடவடிக்கைகளை எடுக்கவேண்டும். --மயூரநாதன் (பேச்சு) 03:35, 10 சூன் 2015 (UTC)
:வழமையான பங்களிப்பாளர்கள், தத்தமது சொந்த அலுவல்களில் ஓய்வில்லாமல் ஈடுபட்டுள்ளதாக நான் உணர்கிறேன்! --மா. செல்வசிவகுருநாதன் (பேச்சு) 05:04, 10 சூன் 2015 (UTC)
::சிவகுரு சொல்வது சரி. இடையறாமல் தொடர் பங்களிப்பு அளிப்பவர்கள் விதிவிலக்கே. தமிழ் விக்கிப்பீடியாவின் நல்வினைப்பயனாக நாம் நிறைய விதிவிலக்கான சிறந்த பயனர்களைக் கொண்டிருப்பதால் தான் இவ்வளவு காலம் சீர்குலையாத புள்ளிவிவரங்களைக் கொண்டிருக்கிறோம். தேர்ந்த பங்களிப்பாளர்கள் முதல் இரு ஆண்டுகளில் மிக முனைப்பாகவும் பிறகு நேரம் கிடைக்கும் போது அவ்வப்போதும் பங்களிப்பதைக் கவனிக்கிறேன். அவ்வப்போது, சிறு சிறு திட்டங்களை முன்வைத்துச் செயற்படுவதன் மூலம் இவ்வாறு ஓய்வில் இருப்பவர்களை மீண்டும் பங்களிக்க வைக்க முடியும். சண்முகம், அன்டன், த.உழவன் போன்ற சிறந்த பங்களிப்பாளர்கள் தமிழ் விக்கி வெளிக்கு வெளியிலும் கணிசமான நேரத்தைச் செலவிடுவதைக் கவனிக்க முடிகிறது. சண்டை, சச்சரவுகள் இல்லாமல் அவ்வப்போது ஓய்வின் காரணமாக இது போன்ற தொய்வுகள் ஏற்படுவதைச் சமாளித்து மீண்டும் புத்துணர்வுடன் செயல்படும் திறம் தமிழ் விக்கிப்பீடியாவுக்கு உண்டு என்று உறுதியாக நம்புகிறேன். நான் அடிக்கடி விக்கி நண்பர்களிடம் சொல்வது: "தமிழ் விக்கிப்பீடியா வேர் பிடித்து விட்டது. இனி, எவரொருவர் பங்களிப்பையும் சார்ந்திராமல் தானாக வளரும் திறம் அதற்கு உண்டு". மார்ச்சு மாதம் தள அறிவிப்பில் பெண் பங்களிப்பாளர்கள் அறிமுகங்களைத் தந்த போது மாதாந்த பங்களிப்பாளர் எண்ணிக்கை 350ஐத் தொட்டது. இது போன்ற பரப்புரை முயற்சிகளைத் தொடர வேண்டும். கட்டுரைகள் எழுதுவதோடு புதுப்பயனர்களை அரவணைத்து மெருகேற்றிச் சிறந்த பங்களிப்பாளர்கள் ஆக்குவதிலும் கவனம் செலுத்த வேண்டும். நன்றி.--இரவி (பேச்சு) 07:04, 10 சூன் 2015 (UTC)
::: இரவியின் கருத்துகளோடு உடன்படுகிறேன். புதிய புதிய திட்டங்கள் மூலம் அதிகமான பயனர்களை ஈர்க்க முடியும். பழைய பயனர்கள் ஓய்வில் இருக்கும் போது புதிய பயனர்களை ஊக்குவிக்கும் வகையில் ஏதேனும் திட்டத்தினை முன்வைத்திடலாம். நன்றி. --தினேஷ்குமார் பொன்னுசாமி (பேச்சு) 15:37, 11 சூன் 2015 (UTC)
:: பல பயனர்கள் குறிப்பிட்ட காலம் முனைப்பாக இயங்கியபின் தங்கள் செயற்பாட்டின் அளவைக் குறைத்துக் கொள்கிறார்கள் என்பது உண்மைதான். ஆனாலும், புதிய பயனர்கள் சேர்க்கை இந்த இழப்புக்களை ஈடுசெய்வதுடன், விக்கிப்பீடியாவின் தொடர்ந்த வளர்ச்சிக்குத் தேவையான மேலதிக வளங்களையும் தரக்கூடியதாக இருக்க வேண்டும். புதிய பயனர்களைப் பெருமளவில் ஈர்க்கக்கூடிய வழிமுறைகளை நாம் இன்னும் கண்டறியவில்லை என்றுதான் தோன்றுகிறது. தமிழ் விக்கிப்பீடியாவைத் தொடர்ச்சியாகச் சமுதாயத்தின் கண்களுக்குப் புலப்படும்படியாக வைத்திருப்பதன் மூலமே இது சாத்தியமாகும். மேலும், சமுதாயத்தின் பல்வேறு மட்டங்களின் அறிவுத் தேவைகளையும், இது தொடர்பான தொழில்நுட்ப வளர்ச்சிகளையும், கற்றலிலும் கற்பித்தலிலும் காணப்படும் புதிய போக்குகளையும் சரியாகப் புரிந்துகொண்டு செயற்படவேண்டியது அவசியம். -- மயூரநாதன் (பேச்சு) 20:16, 11 சூன் 2015 (UTC)  
::: விக்கிப்பீடியாவுக்கு நான் புதியவனாக அறிமுகமானபோது, மொழியார்வம் எனக்கு இருந்தாலும் என்னை வரவேற்று ஊக்கப்படுத்தியவை முனைப்பான பங்களிப்பாளார்கள் அல்லது விக்கி நிர்வாகிகள் எனது பேச்சுப் பக்கத்திற்கு வந்து கொடுத்த பாராட்டுகளும் பதக்கங்களும் என்பதை நினைவூட்ட விரும்புகிறேன். தற்செயலாக விக்கிக்குள் வந்த என்னை விரல்பிடித்து அழைத்து வந்து குடியமர்தியவை அவைகளே. புதுப்பயனர்களுக்கு வழிகாட்டும் திட்டங்கள் சிலவற்றையாவது திட்டமிடவேண்டும். --கி.மூர்த்தி 03:31, 12 சூன் 2015 (UTC)
:::: நிச்சயமாக. புதிய பயனர்களுக்கு மட்டுமல்ல, நீண்டகாலப் பயனர்களுக்குக்கூடப் பாராட்டுக்கள் ஊக்கம் அளிப்பவைதான். ஒருவருக்கொருவர் தரும் அங்கீகாரம் தான் விக்கிப்பீடியாவின் வெற்றிக்கான உயிர்நாடி. சில மாதங்களுக்கு முன்னர் ஒரு இளம் பயனர், ஒருவரை ஒருவர் ஊக்குவிப்பது இப்போது குறைந்துவிட்டதாகக் குறைப்பட்டுக்கொண்டது ஞாபகம் இருக்கிறது. கட்டுரைகளை விரிவாக்குவதற்கு அண்மையில் நடத்தப்பட்ட போட்டி போன்றவை கட்டுரைகளின் தரத்தை மேம்படுத்துவது மட்டுமன்றி ஒருவர் மற்றப் பயனர்களுடைய பங்களிப்புக்களையும் கவனிப்பதற்கான சந்தர்ப்பங்களை வழங்குகின்றன. இக்கட்டுரைப் போட்டிக் காலத்தில் போட்டியின் பேச்சுப் பக்கங்களின் உரையாடல்களைப் பார்க்கும்போது இது புரியும். எனவே இது போன்ற பழைய செயற்பாடுகளின் அனுபவங்களையும், பிற மொழி விக்கிகளின் அனுபவங்களையும் அடிப்படையாகக் கொண்டு திட்டங்களை உருவாக்கிச் செயற்படுத்துவது நலம். ---மயூரநாதன் (பேச்சு) 08:50, 12 சூன் 2015 (UTC)  
தமிழ் விக்கிப்பீடியா புள்ளிவிவரங்கள் தொய்வு கண்டதை பிற மொழி விக்கிப்பீடியர்கள் சிலரும் சுட்டிக்காட்டினர். அத்தகைய ஒரு விக்கிப்பீடியரிடம், "நீங்கள் உழவர் குடும்பத்தில் இருந்து வருபவர் தானே?" என்றேன். "ஆம்" என்றார். "நீங்கள் ஆண்டு முழுதும் 12 மாதங்களும் நிலத்தை உழுது ஏதாவது பயிரிட்டுக் காய்த்துக் கொண்டே இருக்க வேண்டும் என்று முயல்வீர்களா?" என்றேன். நான் சொல்ல வருவதைப் புரிந்து கொண்டு புன்னகைத்தார் :) இவ்வுரையாடல் தொடங்கிய சில நாட்களிலேயே பங்களிப்பாளர்கள் தாமாகவே மீண்டும் முனைப்புடன் செயற்படத் தொடங்கியுள்ளது மகிழ்ச்சி அளிக்கிறது. இயல்பான ஓய்வுகளுக்குப் பிறகு அடுத்த முனைப்பான திட்டத்தில் முழு மூச்சுடன் இறங்கும் திறம் தமிழ் விக்கிப்பீடியர் சமூகத்துக்கு உண்டு என்று உறுதியாக நம்புகிறேன் :)--இரவி (பேச்சு) 06:44, 7 சூலை 2015 (UTC)